open-index/open-wikipedia-markdown huggingface dataset:
פרדיננדו, דוכס פארמה

**פרדיננדו, דוכס פארמה** (באיטלקית: **Ferdinando di Borbone**; 20 בינואר 1751 - 9 באוקטובר 1802), דוכס פארמה בין השנים 1765–1802.

## ביוגרפיה
פרדיננדו נולד בפארמה ב-20 בינואר 1751, לפליפה, דוכס פארמה, ולואיז אליזבת, נסיכת צרפת, בתם של לואי החמישה עשר, מלך צרפת ומריה לשצ'ינסקה.

בצעירותו היה פרדיננדו מועמד להתחתן עם מריה ביאטריצ'ה ד'אסטה, דוכסית מאסה, בתו של ארקולה השלישי ד'אסטה, דוכס מודנה, אולם ההצעה לא יצאה אל הפועל, משום שהיא התארסה בגיל צעיר ללאופולד, ארכידוכס אוסטריה, ולבסוף התחתנה עם אחיו הצעיר הארכידוכס פרדיננד, דוכס ברייזגאו.

בשנת 1765 מת במפתיע אביו פליפה, דוכס פארמה, ופרדיננדו עלה לשלטון במקומו. ב-27 ביוני 1769 התחתן פרדיננדו על ידי שליח עם מריה אמליה, ארכידוכסית אוסטריה, בתם השמינית של פרנץ הראשון, קיסר האימפריה הרומית הקדושה ומריה תרזה, וב-19 ביולי נחגג טקס הנישואים בפארמה.

במסגרת חוזה ארנחואס (1801) בין בית בורבון לנפוליאון, הועברה השליטה על הדוכסות לשלטון צרפתי ישיר, בתמורה להעברת הדוכסות הגדולה של טוסקנה לידי בית בורבון תחת שליטת בנו לודוביקו הראשון, מלך אטרוריה, בעוד פרדיננד השלישי, הדוכס הגדול של טוסקנה קיבל את שטחי נסיכות הבוחר מזלצבורג. ב-9 באוקטובר 1802 מת פרדיננדו בגיל 51, והועלו טענות שהורעל על ידי הצרפתים.

## משפחתו
בשנת 1769 התחתן פרדיננדו עם מריה אמליה, ארכידוכסית אוסטריה, בתם של פרנץ הראשון, קיסר האימפריה הרומית הקדושה ומריה תרזה, ממנה היו לו 9 ילדים:
* קרולינה, נסיכת פארמה (1770–1804), התחתנה עם מקסימיליאן, נסיך הכתר של סקסוניה
* לודוביקו הראשון, מלך אטרוריה (1773–1803), התחתן עם מריה לואיסה, דוכסית לוקה
* מריה אנטוניה, נסיכת פארמה (1774–1841)
* קרלוטה מריה, נסיכת פארמה (1777–1812)
* פליפה, נסיך פארמה (1783–1786)
* אנטוניה לואיג'יה, נסיכת פארמה (1784)
* לואיג'יה מריה תרזה, נסיכת פארמה (1787–1789)
* בת מתה (1789)
* בן מת (1789)

## אילן יוחסין

## קישורים חיצוניים

קטגוריה:אבירי מסדר גיזת הזהב
קטגוריה:בית בורבון
קטגוריה:דוכסי פארמה
קטגוריה:איטלקים שנולדו ב-1751
קטגוריה:איטלקים שנפטרו ב-1802
גביע אפריקה לאומות 1974

**[[גביע אפריקה לאומות]] [[1974]]** היה הטורניר התשיעי של אליפות אפריקה לאומות, אליפות הכדורגל של אפריקה שמאורגנת על ידי קונפדרציית הכדורגל של אפריקה (CAF). הטורניר נערך במצרים בין 1 ל-14 במרץ 1974. בטורניר הגמר השתתפו 8 קבוצות שחולקו לשני בתים של ארבע נבחרות כל אחד. שתי הראשונות בכל בית עלו לחצי הגמר. זאיר זכתה באליפות השנייה בתולדותיה לאחר שמשחק הגמר הראשון הסתיים ב־2–2 ובמשחק החוזר היא נצחה את זמביה 2–0.

## הנבחרות

## שלב הבתים
### בית א'
המשחקים שוחקו בקהיר ובאל מאללה.

### בית ב'
המשחקים שוחקו בדמנהור ובאלכסנדריה.

## שלבי הנוק-אאוט

## קישורים חיצוניים
* מידע מאתר RSSSF

1974
קטגוריה:תחרויות כדורגל ב-1974
קטגוריה:תחרויות כדורגל במצרים
מריה אמליה, ארכידוכסית אוסטריה

**מריה אמליה, ארכידוכסית אוסטריה** (בגרמנית: **Maria Amalia von Österreich**; 26 בפברואר 1746 - 18 ביוני 1804) הייתה אשתו של פרדיננדו, דוכס פארמה, בתה השמינית של מריה תרזה, ואחותה של מארי אנטואנט.

## ביוגרפיה
מריה אמליה נולדה ב-26 בפברואר 1746 בארמון הופבורג, וינה, בירת האימפריה ההבסבורגית, לפרנץ הראשון, קיסר האימפריה הרומית הקדושה ולמריה תרזה. מריה אמליה גדלה כבת יחידה, משום שלא הייתה לה אף אחות בגילה, והיו לה יחסים גרועים מאוד עם אמה.

מריה אמליה הייתה מאוהבת בקרל אוגוסט, נסיך צווייבריקן, ואף רצתה להינשא לו, אולם אמה חיתנה אותה נגד רצונה לפרדיננדו, דוכס פארמה, ועל כך היא לא סלחה לה עד יום מותה. ב-27 ביוני 1769 התחתנה מריה אמליה בווינה על ידי שליח עם פרדיננדו, וב-19 ביולי נחגג טקס הנישואים בפארמה.

עד מהרה השתלטה מריה אמליה על הממשל בדוכסות פארמה, החליפה ראשי ממשלה לפי רצונה, ודאגה שהדוכסות לא תהפוך למדינת בובות ספרדית, צרפתית או אוסטרית. יחסיה עם פרדיננדו לא היו אף פעם מוצלחים, אולם הייתה פופולרית מאוד בקרב האזרחים, עקב דאגתה לעניים.

מריה אמליה הייתה בקשר טוב עם אחיותיה מריה קרולינה, מלכת נאפולי ומארי אנטואנט, מלכת צרפת, אולם כמעט ולא הייתה בקשר עם אמה.

במאי 1796 פלשו כוחות צרפתיים לדוכסות, אולם על אף שנאתה העזה לצרפת, בעקבות הוצאת אחותה מארי אנטואנט להורג, הכריז פרדיננדו על נייטרליות. אולם הנייטרליות לא כובדה על ידי הצרפתים, וכוחות צרפתיים כבשו את הדוכסות. במסגרת חוזה ארנחואס (1801) בין בית בורבון לנפוליאון, הועברה השליטה על הדוכסות לשלטון צרפתי ישיר, בתמורה להעברת הדוכסות הגדולה של טוסקנה לידי בית בורבון תחת שליטת בנו לודוביקו הראשון, מלך אטרוריה, בעוד פרדיננד השלישי, הדוכס הגדול של טוסקנה קיבל את שטחי נסיכות הבוחר מזלצבורג. ב-9 באוקטובר 1802 מת פרדיננדו בגיל 51, והועלו טענות שהורעל על ידי הצרפתים. בתחילה שלטה מריה אמליה בדוכסות כעוצרת, אולם ב-22 באוקטובר גורשה מהדוכסות. היא הורשתה להשתתף בהלוויית בעלה, ולאחר מכן עברה באישור אחיינה פרנץ השני, קיסר האימפריה הרומית הקדושה לטירת פראג עם שתים מבנותיה, שם התגוררה עד מותה ב-18 ביוני 1804.

## משפחתה
בשנת 1769 התחתנה מריה אמליה עם פרדיננדו, דוכס פארמה, ממנו נולדו לה 9 ילדים:
* קרולינה, נסיכת פארמה (1770–1804), התחתנה עם מקסימיליאן, נסיך הכתר של סקסוניה
* לודוביקו הראשון, מלך אטרוריה (1773–1803), התחתן עם מריה לואיסה, דוכסית לוקה
* מריה אנטוניה, נסיכת פארמה (1774–1841)
* קרלוטה מריה, נסיכת פארמה (1777–1812)
* פליפה, נסיך פארמה (1783–1786)
* אנטוניה לואיג'יה, נסיכת פארמה (1784)
* לואיג'יה מריה תרזה, נסיכת פארמה (1787–1789)
* בת מתה (1789)
* בן מת (1789)

## אילן יוחסין

## קישורים חיצוניים

* 

קטגוריה:בית הבסבורג
קטגוריה:ילידות 1746
קטגוריה:נפטרות ב-1804
פלימות' מודל 30U

**פלימות' 30U** (באנגלית: **Plymouth Model 30U**) היא מכונית משפחתית אשר יוצרה על ידי חטיבת "פלימות'" בקונצרן הרכב קרייזלר האמריקאי בשנת 1930.

סך הכול יוצרו 76,940 יחידות.

## תצורות פלימות' 30U
* סדאן
* קופה 
* קבריולה

## ראו גם
* קרייזלר
* פלימות' מודל Q
* פלימות' מודל PA
* פלימות' ניו-פיינר
* פלימות' דה לוקס
* פלימות' פלאזה
* פלימות' ואליאנט
* פלימות' רליאנט

## לקריאה נוספת
* פלימות' מודל 30U   ( 1930 Plymouth Model 30-U - Plymouth: The First Decade)
* פלימות' מודל 30U
*  פלימות' מודל 30U, תמונות ומידע

## קישורים חיצוניים

* פלימות' מודל 30U (4:01 דקות), יו-טיוב
קטגוריה:מכוניות משפחתיות
קטגוריה:מכוניות קופה
קטגוריה:מכוניות קבריולה
קטגוריה:דגמי מכוניות שהושקו ב-1930
מודל 30U
קטגוריה:מכוניות אמריקאיות
G-14

**G-14** היה גוף שייצג את קבוצות הכדורגל הבכירות אשר חברות באופ"א. הארגון קם בשנת 2000 והורכב מ-14 קבוצות, ובשנת 2002 הצטרפו 4 קבוצות נוספות למרות ששמו לא שונה. בשנת 2008 התפרק הארגון כחלק מהסכם עם ארגוני הכדורגל אופ"א ופיפ"א, והוחלף בהמשך על ידי ארגון המועדונים האירופיים אשר מייצג מעל ל-100 מועדונים. החברות במועדון היו קבוצות אשר זכו בכ-250 אליפויות בליגות המקומיות שלהן, וחלקו ביניהן 41 מ-51 זכיות בליגת האלופות עד אותה השנה. רק ב-3 משחקי גמר בליגת האלופות לא הופיעה אף אחת מהקבוצות (1970, 1979 ו-1980).

## היסטוריה
G-14 טענו שעל ארגון פיפ"א לפצות את מועדוני הכדורגל אשר שחקניהן נפצעו במהלך משחקי נבחרות במסגרות פיפ"א השונות, על ידי כך שישלמו את משכורות השחקנים בתקופה בה הם לא יכולים להשתתף במשחקי הקבוצות. באפריל 2004 פנה הארגון לבית משפט בשווייץ במטרה לחקור את אופ"א על כך שהם מחויבים לפי חוקי הארגון לשלוח את שחקניהם למשחקי נבחרות ללא תשלום לקבוצות. נשיא פיפ"א ספ בלאטר סירב להיפגש עם הארגון במטרה לנהל משא ומתן על נושא זה.

בספטמבר 2005 תבעו G-14 את פיפ"א בעקבות פציעת שחקן שרלרואה הבלגית, עבדלמג'ד אולמרס בנובמבר 2004 במהלך משחק נבחרת מרוקו בכדורגל, פציעה אשר גרמה לו להיעדר ממשחקי הקבוצה כ-8 חודשים.

ב-15 בינואר 2008 הגיעו G-14 וארגון אופ"א להסכמה שפיפ"א ואופ"א יפצו את המועדונים עבור פציעות של שחקנים במהלך אימוני ומשחקי נבחרות, ובתמורה G-14 יתפרקו, ובמקומם יקום ארגון חדש אשר ייצג את כלל הקבוצות באירופה.

## חברות הארגון
### הקבוצות המקימות
*  אינטר מילאנו
*  יובנטוס
*  מילאן
*  ליברפול
*  מנצ'סטר יונייטד
*  באיירן מינכן
*  בורוסיה דורטמונד
*  אייאקס
*  פ.ס.וו. איינדהובן
*  ברצלונה
*  ריאל מדריד
*  פורטו
*  מרסיי
*  פריז סן-ז'רמן

### הקבוצות הנוספות
*  ארסנל
*  באייר לברקוזן
*  ולנסיה
*  ליון

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:כדורגל
קטגוריה:אופ"א
עונת 1999/2000 בפרמייר ליג

**עונת 1999/2000** הייתה העונה השמינית של פרמייר ליג שהיא הליגה האנגלית הבכירה בכדורגל. העונה החלה ב-7 באוגוסט 1999 והסתיימה ב-14 במאי 2000.

הליגה הבכירה כללה 20 קבוצות. סנדרלנד, ברדפורד סיטי וווטפורד היו הקבוצות שעלו מפוטבול ליג.

עבור הניצחון הוענקו שלוש נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון הפרש שערים דורגה במקום גבוה יותר.

מנצ'סטר יונייטד זכתה באליפות בפעם ה-13 בתולדות המועדון.

בסוף העונה לפוטבול ליג ירדו וימבלדון, שפילד וונסדי וווטפורד. במקומן לליגה הבכירה עלו צ'רלטון את'לטיק, מנצ'סטר סיטי ואיפסוויץ' טאון.

## כדורגלנים מצטיינים
קווין פיליפס מסנדרלנד כבש 30 שערים וזכה בתואר מלך השערים, וכם בתואר שחקן העונה בפרמייר ליג

קווין פיליפס מסנדרלנד זכה בפרס שחקן העונה בפרמייר ליג של התאחדות הכדורגל האנגלית . הוא זכה גם בפרס נעל הזהב האירופית.

רוי קין ממנצ'סטר יונייטד זכה בפרס כדורגלן השנה של התאחדות עיתונאי הכדורגל האנגלית.

רוי קין ממנצ'סטר יונייטד זכה בפרס כדורגלן השנה שהוענק על ידי התאחדות שחקני הכדורגל.

## טבלת הליגה

## סטטיסטיקה

### שערים

### בישולים

## קישורים חיצוניים

* נתונים מפורטים מאתר rsssf
* נתונים מפורטים מאתר bdfutbol
* נתונים מפורטים מאתר transfermarkt
* נתונים מאתר worldfootball
* תיאור מפורט של המשחקים

## הערות שוליים

קטגוריה:תחרויות כדורגל ב-1999
קטגוריה:תחרויות כדורגל ב-2000
קטגוריה:עונות בפרמייר ליג
קטגוריה:1999 בממלכה המאוחדת
קטגוריה:2000 בממלכה המאוחדת
לודוביקו הראשון, מלך אטרוריה

**לודוביקו הראשון, מלך אטרוריה** (באיטלקית: **Ludovico I di Borbone-Parma**; 5 ביולי 1773 - 27 במאי 1803), מלך אטרוריה בין השנים 1801–1803.

## ביוגרפיה
לודוביקו נולד בפיאצ'נצה ב-5 ביולי 1773, לפרדיננדו, דוכס פארמה, ומריה אמליה, ארכידוכסית אוסטריה, בתם של פרנץ הראשון, קיסר האימפריה הרומית הקדושה ומריה תרזה. בשנת 1778 נפל לודוביקו על שולחן שיש וחטף זעזוע מוח, מה שגרם לו לחלות באפילפסיה.

ב-25 באוגוסט 1795 התחתן לודוביקו עם בת דודתו מריה לואיסה, נסיכת ספרד, בתם של קרלוס הרביעי, מלך ספרד ומריה לואיסה מפארמה, ממנה היו לו שני ילדים.

במאי 1796 פלשו כוחות צרפתיים לדוכסות פארמה, אולם על אף שנאתה העזה של אמו מריה אמליה, ארכידוכסית אוסטריה לצרפת, בעקבות הוצאת אחותה מארי אנטואנט להורג, הכריז אביו פרדיננדו, דוכס פארמה על נייטרליות. אולם הנייטרליות לא כובדה על ידי הצרפתים, וכוחות צרפתיים כבשו את הדוכסות. במסגרת חוזה ארנחואס (1801) בין בית בורבון לנפוליאון, הועברה השליטה על הדוכסות לשלטון צרפתי ישיר, בתמורה להעברת הדוכסות הגדולה של טוסקנה לידי בית בורבון תחת שליטת לודוביקו, שהוכתר למלך אטרוריה, בעוד פרדיננד השלישי, הדוכס הגדול של טוסקנה קיבל את שטחי נסיכות הבוחר מזלצבורג.

בשנת 1802 נסעו לודוביקו ואשתו לספרד, להשתתף בחתונה הכפולה של פרננדו, נסיך אסטוריאס עם מריה כריסטינה, נסיכת נאפולי וסיציליה, ומריה איזבלה מספרד עם פרנצ'סקו, דוכס קלבריה. בחזרתם מספרד החמירה מחלת האפילפסיה של לודוביקו, וב-27 במאי 1803 הוא מת בפירנצה בגיל 30. לאחר מותו עלה לשלטון במקומו בנו לודוביקו השני, מלך אטרוריה, תוך שאשתו מריה לואיסה, דוכסית לוקה שולטת כעוצרת בשמו.

## משפחתו
ב-25 באוגוסט 1795 התחתן לודוביקו עם מריה לואיסה, דוכסית לוקה, בתם של קרלוס הרביעי, מלך ספרד ומריה לואיסה מפארמה, ממנה היו לו שני ילדים:
* קרלו השני, דוכס פארמה (1799–1883), התחתן עם מריה תרזה, נסיכת סבויה
* מריה לואיזה קרלוטה, נסיכת פארמה (1802–1857), התחתנה עם מקסימיליאן, נסיך הכתר של סקסוניה

## אילן יוחסין

## קישורים חיצוניים

* 

קטגוריה:בית בורבון
קטגוריה:אבירי מסדר גיזת הזהב
קטגוריה:ילידי 1773
קטגוריה:נפטרים ב-1803
פלימות' מודל Q

ממוזער|300px| פלימות' מודל Q, סדאן, שנת 1928
**פלימות' מודל Q** (באנגלית: **Plymouth Model Q**) היא מכונית משפחתית אשר יוצרה על ידי חטיבת "פלימות'" בקונצרן הרכב קרייזלר האמריקאי בשנת 1928. סך הכול יוצרו 66,097 יחידות.

## תצורות פלימות' Q
* סדאן
* קופה
* קבריולה

## תמונות

1928 Plymouth Q Berlina 2.0 litre (6319982740).jpg | פלימות' מודל Q, סדאן, 4 דלתות
1928 Plymouth Model Q Coupe (31402307650).jpg| פלימות' מודל Q, קופה, 1928
1928 Plymouth Model Q Coupe (31658684621).jpg| פלימות' מודל Q, קופה, 1928
Plymouth Model Q Roadster (1928) - 7755130958.jpg| פלימות' מודל Q, קבריולה, 1928


## ראו גם
* קרייזלר
* פלימות' מודל 30U
* פלימות' מודל PA
* פלימות' ניו-פיינר
* פלימות' דה לוקס
* פלימות' פלאזה
* פלימות' ואליאנט
* פלימות' רליאנט

## לקריאה נוספת
* פלימות' מודל Q (1928 Plymouth Model Q Detailed Specifications)

## קישורים חיצוניים

קטגוריה:מכוניות משפחתיות
קטגוריה:מכוניות קופה
קטגוריה:מכוניות קבריולה
קטגוריה:דגמי מכוניות שהושקו ב-1928
מודל Q
קטגוריה:מכוניות אמריקאיות
חיפושית ראש-פנס

**חיפושית ראש-פנס** (שם מדעי: ***Pyrophorus nyctophanus***) היא מין של חיפושיות מהסוג *Pyrophorus* שבמשפחת הנתוזיתיים, הקרובה לגחליליות המצויה בטבע באמריקה הדרומית ובמישורי הסראדו.

זחלי חיפושיות אלה שוכנים בתוך האדמה או בחורים בתוך קני טרמיטים, הנפוצים באזורים אלה ויוצאים החוצה בקיץ. הזחלים של החיפושיות הם טורפים המפיצים אור בצבע ירוק זוהר מראשם ומקצה החזה שלהם וכך מפתים מיני טרף הנמשכים לאור - חרקים מעופפים שונים, למשל טרמיטים צעירים מכונפים, לעוף לעבר לסתותיהם הפעורות. לאחר שהזחלים ניזונים היטב הם מתגלמים והופכים לבוגרים. הבוגרים צמחוניים וניזונים מרקבובית וממוהל עצים, אך יכולים להשתמש בנהורנות זוהרת וכך גם הגלמים אצל בני שני הזוויגים. אלפי חיפושיות זוהרות גורמות לאזור כולו לזרוח בירוק בלילות בהירים. כמה משבטי הילידים נהגו לקחת זחלים של חיפושיות כאלה כדי למצוא את דרכם בשטח.

## קישורים חיצוניים

קטגוריה:בעלי חיים שתוארו ב-1809
קטגוריה:טקסונים שתוארו בידי ג'ון קרל וילהלם יליגר
קטגוריה:נתוזיתיים
קטגוריה:ברזיל: חרקים
קטגוריה:בעלי חיים בסראדו
ארגון המועדונים האירופיים

**ארגון המועדונים האירופיים** (באנגלית: **European Club Association**, מוכר בקיצור כ-**ECA**) הוא גוף המייצג את מועדוני הכדורגל אשר חברים באופ"א והיחיד המוכר על ידי אופ"א כנציג המועדונים. הארגון הוקם ב-2008 במקום ארגון G-14 אשר ייצג מספר מועט של מועדונים ולא הוכר באופן רשמי על ידי אופ"א. הארגון קם במטרה להשפיע לטובת המועדונים בהחלטות השונות של אופ"א. לארגון יש שני נציגים בוועד המנהל של קונגרס אופ"א.

## היסטוריה
ב-15 בינואר 2008 הגיעו G-14 וארגון אופ"א להסכמה שפיפ"א ואופ"א יפצו את המועדונים עבור פציעות של שחקנים במהלך אימוני ומשחקי נבחרות. בתמורה סוכם כי G-14 יפורק ובמקומו יקום ארגון חדש אשר ייצג את כלל המועדונים באירופה.

קרל היינץ רומניגה כיהן כיושב ראש הארגון הראשון החל מהמפגש הראשון של הקבוצות במשרדים הראשיים של אופ"א ב-7 ביולי 2008 בניון שבשווייץ. בהקמת הארגון הוא החליף בנוסף ל-G-14 גם את פורום הקבוצות האירופאיות של אופ"א, אשר היינץ רומניגה היה יושב הראש שלו גם כן.

### דירקטוריון הארגון
הארגון מנוהל על ידי דירקטוריון המכיל 36 חברים שהם נציגי מועדונים החברים בארגון וחבריו נבחרים כל שנתיים. מתוך אלו נבחרים 12 אשר מרכיבים את הוועד המנהל של הארגון. יושב הראש הנוכחי הוא נאסר אל-ח'ליפי מפריז סן-ז'רמן. בבחירות בספטמבר 2020 נבחרה שרון תמם, מנכ"לית מכבי תל אביב לכהן בדירקטוריון עד 2022.

## בחירת החברות בארגון
בארגון קיימות 2 סוגי חברויות אשר להן השפעה שונה על הארגון. **חברות מן המניין** יכולות להציע מועמדים לגופי הארגון השונים ולדירקטוריון הארגון ומוזמנות לכל האירועים והוועדות, ו**חברות נוספות** בעלות אותן יכולות למעט להצעת מועמדים לדירקטוריון.

ההחלטה על החברות בארגון, וסוג החברות שלהן, מתבצעת כל ארבע שנים, כאשר האחרונה הייתה ב-2023.
* **חברות מן המניין** - נקבעת לפי מיקום הליגה של המדינה בדירוג הליגות של אופ"א ולפי הטבלה הבאה:

בנוסף, כל מועדון אשר זכה 5 פעמים או יותר בתחרויות אופ"א, הופיע לפחות 3 פעמים בשלבי הבתים בסבב הארבע שנתי הקודם, ו-40 קבוצות הנשים בעלות הדירוג הגבוהה ביותר באופ"א, יהיו חברות מן המניין.
* **חברות נוספות** - מועדון אשר היה בסבב הארבע שנתי הקודם כחבר מן המניין או חבר נוסף והופיע לפחות פעם אחת באחד מהסבבים של מפעלי אופ"א ב-4 השנים האחרונות, זכה לפחות פעם אחת בתחרויות אופ"א, הופיע בשלב הבתים בסבב הארבע שנתי הנוכחי, או הופיע לפחות פעמיים באחד מהסבבים של מפעלי אופ"א ב-4 השנים האחרונות. בנוסף, המועדונים המייסדים שאינם חברים מן המניין.

## חברות הארגון
### המועדונים המייסדים
16 המועדונים שלהלן ייסדו את ה-ECA בשנת 2008:

* מועדונים מייסדים שאינם עומדים בקריטריונים של חבר מן המניין מתקבלים כחבר נוסף ללא צורך לעמוד בקריטריונים.

### נציגות מישראל
#### חברות מן המניין
* מכבי תל אביב
* הפועל באר שבע

#### חברות נוספות
* אס"א תל אביב (כדורגל נשים)
* בית"ר ירושלים
* בנות נתניה
* בני יהודה תל אביב
* בני סכנין
* הפועל חדרה
* הפועל חיפה
* הפועל ירושלים
* הפועל פתח תקווה
* הפועל רעננה (כדורגל נשים)
* הפועל תל אביב
* מ.ס. קריית גת (כדורגל נשים)
* מועדון הכדורגל רמת השרון (כדורגל נשים)
* מועדון ספורט אשדוד
* מכבי בני ריינה
* מכבי חדרה (כדורגל נשים)
* מכבי חיפה
* מכבי פתח תקווה

## קישורים חיצוניים
* 

## הערות שוליים

מועדונים
מועדונים
קטגוריה:אופ"א
בית המדרש הגדול

**בית המדרש הגדול** (באנגלית: **Beth Hamedrash Hagodol**) הוא שמה ומקום משכנה של קהילה יהודית אורתודוקסית גדולה, שבמשך יותר מ-120 שנה התקיימה בבניינה ההיסטורי ברחוב נורפוק 60–64 בין הרחובות גרנד  וברום  בלואר איסט סייד של מנהטן, ניו יורק. קהילת בית המדרש הייתה הקהילה המזרח-אירופית הראשונה שנוסדה בניו יורק והקהילה הוותיקה ביותר של יהודי רוסיה בארצות הברית.

## היסטוריה
הקהילה נוסדה ב-1852 בידי הרב אברהם יוסף אש כבית המדרש האורתודוקסי הראשון של יוצאי פולין ברחוב פרל פינת סנטר ומאוחר יותר ברחוב מאט מס. 83. בשנת 1859 התחוללה מחלוקת גדולה בקהילה והיא התפצלה. רוב חברי הקהילה המשיכו עם הרב ושינו את שם הקהילה לקהילת "בית המדרש הגדול", ואילו נשיא הקהילה עם מספר קטן של חברים פרשו והיוו את הגרעין להיווצרות "קהל עדת ישורון" שידועה יותר על שם משכנה בבית הכנסת ברחוב אלדרידג'.

הרב הראשי הראשון והיחיד של ניו יורק, הרב יעקב יוסף, הנהיג את הקהילה משנת 1888 ועד 1902. אחריו הנהיג את הקהילה הרב שלום אלחנן יפה עד פטירתו ב-1923, ואחריו הרב בנימין פליישר. הרב אפרים אשרי, ניצול השואה, הנהיג אותה מ-1952 ועד פטירתו בספטמבר 2003, והיה הרב האחרון שהנהיג אותה בתקופת פעילות מלאה.

בשנת 1885 רכשה הקהילה את מבנה הכנסייה הבפטיסטית של רחוב נורפוק שנבנה בסגנון התחייה הגותית ב-1850, והיה אחד מבתי הכנסת הגדולים בלואר איסט סייד. מ-1999 נכלל המבנה ברישום הלאומי של מקומות היסטוריים . בסוף המאה ה-20 התדרדר מצבה הכלכלי של הקהילה ומנין חבריה, הקהילה לא הצליחה לשמר את הבניין שנפגע ממזג האוויר, והמבנה היה בסכנת התמוטטות.

ב-2007 נסגר בית המדרש, והקהילה שמנתה רק כ-20 חברים קבועים עברה למשכן אחר יחד עם קהילה אחרת. השדולה לשימור הצביון היהודי ההיסטורי של הלואר איסט סייד ניסתה לגייס 4.5 מיליון דולר שנדרשו לשיקום ושימור המבנה, בתכנון להפוך אותו למרכז חינוכי.

ב-14 במאי 2017, קצת אחרי השעה 19:00 פרצה שרפה גדולה משלושה מוקדים בבית המדרש, צוות של כ-150 כבאים ניסה לכבות את השרפה ולקראת חצות הושגה שליטה באש. בית המדרש נשרף כליל ורובו קרס. הקומה התחתית נותרה קבורה תחת הריסות בגובה של כחמישה מטר. משטרת ניו יורק חקרה חשד להצתה.

קובץ:Beth Hamedrash Hagodol (Manhattan) interior.jpg|פנים בית המדרש, 2005


## קישורים חיצוניים

* 
* 
* פרטים על הארכיטקטורה של המבנה באתר הארכיטקטורה של ניו יורק 
* דיווחים ותמונות בזמן אמת משריפת מבנה בית המדרש
* 
* 
* 

קטגוריה:ניו יורק: בתי כנסת
קטגוריה:לואר איסט סייד
קטגוריה:בתי כנסת שנחרבו
קטגוריה:ארצות הברית: אתרים הרשומים במרשם הלאומי של מקומות היסטוריים
חולד גדול-ראש

**חולד גדול-ראש** (שם מדעי: *Tachyoryctes macrocephalus*) הוא מין ממשפחת החולדיים שבסדרת המכרסמים החי רק ב שבאתיופיה.

## מאפיינים
זהו מכרסם בגודל 300–1,000 גרם ובאורך 31 סנטימטרים. הוא בעל ראש גדול עם שיניים בולטות ועיניים מוגבהות המופנות קדימה. מכרסם זה חי במחילות מתחת לאדמה ומשתמש בכפותיו הגדולות כדי לחפור.

הוא מצוי רק באזורי ערבות דשא הרריים בגובה של מעל 2,600 מטרים, באזור הגבוה ביותר באפריקה. הוא יכול להתרבות בקצב גבוה מאוד. טורפו העיקרי הוא זאב חבשי, מין כלב אנדמי הקרוב לזאב ונמצא בסכנת הכחדה. הזאב מצליח לארוב לחולדים בקרבת מאורתם. בשונה מחולדים אחרים הוא איננו מחפש את מזונו מתחת לאדמה ועסוק בחיפוש של עלים צעירים, עשבים ונצרים מעל הקרקע.

## קישורים חיצוניים

## הערות שוליים

קטגוריה:טקסונים שתוארו בידי אדוארד ראפל
קטגוריה:חולדיים
קטגוריה:אתיופיה: מינים אנדמיים
קטגוריה:אתיופיה: יונקים
קטגוריה:בעלי חיים שתוארו ב-1842
בוהדן בוטקו

**בוהדן יבהנוביץ' בוטקו** (; נולד ב-13 בינואר 1991 בדונצק) הוא כדורגלן אוקראיני שמשחק בעמדות המגן בקבוצת צ'רנומורץ אודסה . בעבר שיחק בנבחרת אוקראינה.

## קריירה
החל את קריירת הכדורגל שלו במועדון הכדורגל שחטאר דונצק. הוא גדל במחלקת הנוער שלה וב-2008 קודם לקבוצה הבוגרת. בשורות הקבוצה הבוגרת של שחטאר שיחק בוטקו משחקים מעטים. הנהלת החברה השאילה אותו לקבוצות אחרות : עונה אחת הוא שיחק בווהלין לוצק, לאחר מכן שלוש עונות במדי איליצ'בץ מיראופול מהליגה האוקראינית הראשונה. בעונת 2015/2016 הוא הושאל לקבוצת אמקאר פרם מהליגה הרוסית. לקראת עונת 2016/2017 חזר לשורות שחטאר דונצק.

## נבחרת
בוטקו שיחק בכל שכבות הגיל של הנבחרות הלאומיות של אוקראינה. בנובמבר 2006 שיחק את משחקו הראשון בשורות נבחרת הנערים של אוקראינה. לאחר 21 משחקים במדי נבחרת הנערים עבר לנבחרת הנוער של אוקראינה. 

הוא שיחק בנבחרת הנוער במשך שנתיים. ב-2009 השתתף עם הנבחרת באליפות אירופה בכדורגל לנבחרות עד גיל 19 וזכה עמה במקום הראשון. במהלך האליפות נפצע במשחק השני בשלב הבתים ולא שותף במשחקים הבאים של הנבחרת בתחרות. מנבחרת הנוער המשיך בוטקו לנבחרת הצעירה. הוא שיחק 13 משחקים, הבקיע שער אחד. 

בנבחרת הלאומית של אוקראינה משחק בוטקו מאז ספטמבר 2011. משחקו הראשון במדי הנבחרת היה משחק ידידות מול . בוטקו היה בסגל נבחרת אוקראינה ליורו 2012, אך לא שותף באף אחד מהמשחקים בטורניר. הוא זומן גם ליורו 2016 והשתתף רק באחד מתוך שלושת משחקי הנבחרת בתחרות.

## תארים
* מקום ראשון באליפות אירופה בכדורגל עד גיל 19
* אליפות אוקראינה (4) :2016/2017, 2017/2018, 2018/2019, 2019/2020
* הגביע האוקראיני (3): 2016/2017, 2017/2018, 2018/2019

## קישורים חיצוניים

קטגוריה:כדורגלנים אוקראינים
קטגוריה:מגני כדורגל אוקראינים
קטגוריה:כדורגלני שחטאר דונצק
קטגוריה:כדורגלני ווהלין לוצק
קטגוריה:כדורגלני אמקאר פרם
קטגוריה:כדורגלני מריופול
קטגוריה:כדורגלני לך פוזנן
קטגוריה:כדורגלני ארזורומספור
קטגוריה:כדורגלני זוריה לוהנסק
קטגוריה:כדורגלני צ'רנומורץ אודסה
קטגוריה:כדורגלני נבחרת אוקראינה
קטגוריה:כדורגלני יורו 2012
קטגוריה:כדורגלני יורו 2016
קטגוריה:דונצק: כדורגלנים
קטגוריה:אוקראינים שנולדו ב-1991
נמלת המרוץ

**נמלת המרוץ** (שם מדעי: *Ocymyrmex*) הוא סוג של נמלים החיות באקלים מדברי (כמו במדבר נמיב) או יבש מאוד וכן בסוואנות חמות באפריקה.
## מאפיינים
נמלים אלה קטנות מעט ובעלות גזרה צרה ורגליים ארוכות העוזרות להם לנוע במהירות על החול החם. אלו מהנמלים המהירות בעולם. צבעם העיקרי אדום חום.

נמלים אלה נפוצות בדרום-מזרח אפריקה. הם לא מצויות באזור המרכז או בדרום הסהרה. הם מקימים את קניהם על החול, וכל קן מאכלס כ-200–1,000 נמלים. הן טורפות חרקים שנכוו מהשמש החמה ומובילות אותם למחילתן. כמו כן הן ניזונות מטרמיטים ומזרעים.

## מינים

## קישורים חיצוניים

## הערות שוליים

קטגוריה:בעלי חיים שתוארו ב-1886
קטגוריה:טקסונים שתוארו בידי קרלו אמרי
קטגוריה:נמליים
קטגוריה:אפריקה הדרומית: חרקים
עכביש עקבות

**עכביש עקבות** (שם מדעי: *Seothyra*) הוא סוג של עכביש ממשפחת הסרבולניים החי במדבריות ובאזורים צחיחים נוספים באפריקה הדרומית - במדינות נמיביה, בוצואנה ודרום אפריקה. הזכרים קטנים הרבה יותר מהנקבות ומזכירים מיני נמלים החיות במדבר. הנקבות גדולות ומסתתרות במאורות. שני המינים פעילים בימים חמים ביותר.

עכבישים אלה מכונים כך עקב מבנה הרשת שלהם הנוצרת בגומה ומזכירה במראה עקבות של בעל חיים. העכבישים ניזונים בעיקר מחרקים העוברים מעל הרשת העדינה, בעיקר נמלים כמו *Tetramorium*, קמפונית ונמלת המרוץ. העכביש תופס את טרפו, מהדק אותו לקור, חוזר למאורה ונותן לשמש הרותחת להרוג את טרפו במהירות. לאחר מכן העכביש חוזר לאכול את טרפו.

## מינים
* *Seothyra barnardi*  
* *Seothyra dorstlandica* 
* *Seothyra fasciata* 
* *Seothyra griffinae*  
* *Seothyra neseri* 
* *Seothyra perelegans* 
* *Seothyra roshensis* 
* *Seothyra annettae* 
* *Seothyra longipedata* 
* *Seothyra schreineri* 
* *Seothyra semicoccinea* 
* *Seothyra henscheli*  
* *Seothyra louwi* 
## קישורים חיצוניים

## הערות שוליים

קטגוריה:סרבולניים
קטגוריה:אפריקה הדרומית: עכבישים
דוד חיים צבאח

רבי **דוד חיים צבאח** (סביב ה'תקכ"ח, 1768 – י' בתשרי ה'תרי"ח, 28 בספטמבר 1857) היה מקובל, פוסק הלכה אב בית הדין ורבה של מרקש במאה ה-19.

## ביוגרפיה
נולד במרקש שבמרוקו סביב שנת ה'תקכ"ח לרבי יעקב צבאח ולמירא בנישתי. ככל הנראה למד אצל חכמי עירו, הרב שלמה אסבאג והרב מוסא בן דוד אוחיון.

נתמנה לדיין בשנת ה'תקע"ז. חביריו לדיינות היו הרב אברהם פינטו הקטן (אב בית הדין), הרב שלמה אסבאג, הרב אברהם אסולין, הרב מימון פינטו, הרב אלעזר חזן, הרב משה רוזיליו, הרב רפאל מסעוד אבן מוחא. לבית דין זה הופנו שאלות מערים אחרות במרוקו, בין השאר התכתב עם רבי יצחק בן וואליד, רבי רפאל אהרן מונסונייגו, ורבי אברהם אנקווא.

בשנת ה'תקצ"ד (1833) נתמנה לרבה של מרקש, אחר פטירתו קודמו הרב אברהם פינטו הקטן.

בספרו משכיל לדוד מביא הרב דברי תורה שנגלו לו בחלום.

נפטר במרקש בליל יום הכיפורים שנת תרי"ח. ספדו לו הרבנים רפאל מסעוד אבן מוחא, אברהם חרוש. וכן הספידוהו בערים נוספות.

## חיבוריו
חיבר הרבה ספרים, רובם אבדו.

נדפסו מהם:
*משכיל לדוד – כולל חידושים על התורה ודרשות וחידושי ש"ס והגהות בקבלה על אוצרות חיים, תוניס, תר"ע. נדפס פעם שנייה עם הוספות בירושלים תשס"ו על ידי מכון פי ישרים.
* מורה צדק – כולל טעמי חשן משפט וחידושי דינים וסגולות ורפואות ועט סופר על פי מראכש, תוניס, תרע"ה.
* שו"ת וחידושי רבי דוד צבאח – כולל פסקי דין וחידושי דינים והגהות על מנהגי טריפות.

## משפחתו
הניח שני בנים ובת:
* רבי ימין צבאח. היה דיין במראכש נלב"ע בכפר איגינישנאי בשנת ה'תרל"ב או ה'תרל"ג. חיבר דרוש למגילת אסתר נדפס בספר של אביו משכיל לדוד מהדורת פי ישרים.
* רבי אברהם צבאח. שבנו רבי דוד הדפיס ספר משכיל לדוד.
* מירא. נשאת במוגאדור.

## קישורים חיצוניים
* 
* 

## הערות שוליים

קטגוריה:מחברי ספרי הלכה
קטגוריה:מחברי ספרי קבלה
קטגוריה:מרקש: רבנים
קטגוריה:פרשני שולחן ערוך
קטגוריה:רבנים מרוקאים
קטגוריה:נפטרים ב-1858
Date (פקודה)

**date** (**אנגלית:** Date; "תאריך") היא פקודה במערכות הפעלה יוניקס המציגה את התאריך, היום והשעה. בנוסף בעזרת פקודה זו ניתן לקבוע את תאריך ושעה חדשים במערכת.

בהקשת פקודה ללא ערכים נוספים יוצג התאריך, היום והשעה.

## שימוש
השימוש הסטנדרטי בפקודת `date`, בסביבת יוניקס, יתבצע כדלקמן:

```text
$ date
Mon May 15 23:11:43 EEST 2017
```


הצגת זמן אוניברסלי מתואם (UTC) באמצעות פקודת `date`, יתבצע כדלקמן:

```text
$ date -u
Mon May 15 20:37:09 UTC 2017
```


קביעת תאריך, שעה ויום באמצעות פקודת `date`, יתבצע כדלקמן:

```text
$ date -s "15 MAY 2017 23:56:00"
Mon May 15 23:56:00 EEST 2017
```


ניתן לשלב ערכים נוספים:
* date --reference=file.txt: יציג תאריך עריכה אחרון של קובץ.
* date -I: יציג תאריך בלבד.
* date --version: יציג את הגרסה של התוכנה המותקנת.
* man date: יציג את ספר הוראות של פקודה זו.

## קישורים חיצוניים

רשימת פקודות יוניקס (באנגלית)

קטגוריה:פקודות מחשב
קטגוריה:פקודות יוניקס
צ'קי קריו

**צ'קי קריו** (בצרפתית: **Tchéky Karyo**; נולד בשם **ברוך ג'קי קריו**; ) היה
שחקן ומוזיקאי יהודי-צרפתי יליד טורקיה. בתחילת הקריירה שלו שיחק בתיאטרון במחזות קלסיים ומודרניים. בשנות ה-80 של המאה ה-20 החל להופיע בתפקידי אופי בסרטי קולנוע. הוא שיחק בסרטים הוליוודיים רבים ועם במאים צרפתים בהם לוק בסון.

## ביוגרפיה
צ'קי נולד באיסטנבול ב-1953 בשם ברוך ג'קי קריו. אמו הייתה יהודייה מיוון ואביו – יהודי טורקי. בילדותו עברה המשפחה לפריז, שבה גדל. שמו שונה מ-Djaki ל-Tchéky בהתאם לתעתיק בצרפתית. קריו למד דרמה בתיאטרון סירנו ואחר כך היה חבר בלהקת התיאטרון דניאל סורנו ושיחק בתפקידים קלאסיים רבים.[ממוזער|צ'קי קריו ב-1992 בטקס הענקת [פרס סזאר|פרסי סזאר]]
קריו הצטרף לתיאטרון הלאומי של שטרסבורג, שם כיכב במחזות קלסיים ומודרניים. בתחילת שנות השמונים של המאה העשרים זכה להצלחה כשחקן אופי בסרטים צרפתיים. בהמשך הופיע בתפקידים ראשיים בסרטים בולטים כגון "The Bear" בו גילם את אחד הציידים. הוא שיחק בתפקיד המנטור של הגיבורה בסרט "ניקיטה" בבימויו של לוק בסון.

הוא השתתף בסרטים הוליוודיים רבים, לעיתים קרובות בדמות של צרפתי בדומה לז'אן רנו. הוא זכה לשבחים על הופעתו בתפקיד הקצין הצרפתי הנוקם בסרט "הפטריוט" (2000) לצדו של מל גיבסון, המתרחש בתקופת מלחמת העצמאות של ארצות הברית. כמו כן זכה לשבחים על הופעתו בדמות ז'אן דה דאנואה בסרט "ז'אן ד'ארק". ב-DVD של הסרט "הפטריוט" דיבב קריו את עצמו לצרפתית.

בשנים 2014 ו-2016 כיכב קריו בסדרת הדרמה "הנעדר" של רשת BBC One / Starz בתפקיד ז'וליין באטיסט וקיבל ביקורות מהללות הופעתו. בשנת 2025 השתתף בקומדיה הצרפתית "Faster".

קריו היה מוזיקאי ופזמונאי. ב-2006 הוציא לאור אלבום בשם "Ce lien qui nous unit" (תרגום: "הקשר המאחד אותנו"). ב-2013 ביום הולדות ה-60 יצא האלבום "Credo".

ב-31 באוקטובר 2025 קריו נפטר בגיל 72 לאחר מאבק ממושך במחלת הסרטן.

## פרסים
קריו היה מועמד לפרס סזאר לשחקן המבטיח ביותר על הופעתו בסרט "La Balance". ב-1986 זכה בפרס ז'אן גאבן על הופעותיו כשחקן.

## חיים אישיים
קריו נישא לשחקנית איזבל פסקו, ולאחר גירושיהם נישא בשנת 2002 לשחקנית ולרי קרוזורה, שנשארה עמו עד מותו. לו ולקרוזורה שתי בנות.

## פילמוגרפיה

## וידאו קליפים
* 1992: "Born On The Wrong Side Of Town" - ג'איי מולר (במאי ז'אן באטיסט מונדינו)
* 2005: "L'avenir est à nous" של Kool Shen feat Rohff & Dadoo (במאי ג'יי ג'י ביגס)

## קישורים חיצוניים

## הערות שוליים

קטגוריה:שחקני קולנוע וטלוויזיה יהודים צרפתים
קטגוריה:מוזיקאים יהודים צרפתים
קטגוריה:צרפתים ממוצא יווני
קטגוריה:אישים ממוצא יהודי-יווני
קטגוריה:מהגרים לצרפת
קטגוריה:צרפתים שנולדו ב-1953
קטגוריה:צרפתים שנפטרו ב-2025
פלימות' מודל PA

**פלימות' מודל PA** (באנגלית: **Plymouth Model PA**) היא מכונית משפחתית אשר יוצרה על ידי חטיבת "פלימות'" בקונצרן הרכב קרייזלר האמריקאי בשנת 1931.

סך הכול יוצרו 106,896 יחידות.

## תצורות פלימות' מודל PA
* סדאן
* קופה 
* קבריולה

## ראו גם
* קרייזלר
* פלימות' מודל Q
* פלימות' מודל 30U
* פלימות' ניו-פיינר
* פלימות' דה לוקס
* פלימות' קרנברוק
* פלימות' פלאזה
* פלימות' ואליאנט
* פלימות' רליאנט

## לקריאה נוספת
*  פלימות' מודל PA (1931 Plymouth Model PA - Plymouth: The First Decade)

## קישורים חיצוניים

קטגוריה:מכוניות משפחתיות
קטגוריה:מכוניות קופה
קטגוריה:מכוניות קבריולה
קטגוריה:דגמי מכוניות שהושקו ב-1931
מודל PA
קטגוריה:מכוניות אמריקאיות
פלימות' קרנברוק

ממוזער|270px| פלימות' קרנברוק קבריולה, שנת 1953

**פלימות' קרנברוק** (באנגלית: **Plymouth Cranbrook**) היא מכונית משפחתית אשר יוצרה על ידי חטיבת "פלימות'" בקונצרן הרכב קרייזלר האמריקאי בין השנים 1951–1953.

בשנת 1953 עבר דגם ה"פלימות' קרנברוק" מתיחת פנים יסודית.

הדגם  יוצר גם באוסטרליה. בין השנים 1951-1953 יוצרו באוסטרליה 4,382 יחידות.

## סדרות  פלימות' קרנברוק
* סדרת P-23  (בין השנים 1951-1952)
* סדרת P-24 (שנת 1953)

## תצורות פלימות'  קרנברוק
* 4 דלתות - סדאן
* 2 דלתות - קופה 
* 2 דלתות - הרדטופ קופה
* 2 דלתות - קבריולה
* 3 דלתות - סטיישן

## תמונות

קובץ:1951 Plymouth 3.6-liter 'six' in a Cranbrook.jpg| מנוע 6 צילינדר, פלימות' קרנברוק, שנת 1951
קובץ:PlymouthCranbrook.jpg|  פלימות' קרנברוק
קובץ:1952 Plymouth Cranbrook interior (9591576580).jpg|פלימות' קרנברוק שנת 1952 - מבט לתא הנהג
קובץ:1952 Plymouth Cranbrook (4794329835).jpg|פלימות' קרנברוק שנת 1952 - מבט לתא הנהג וללוח הבקרה
קובץ:1951 Plymouth Cranbrook (2426271060).jpg|פלימות' קרנברוק, 2 דלתות, שנת 1951
קובץ:1952 Plymouth Cranbrook (9588777603).jpg|פלימות' קרנברוק, 2 דלתות, שנת 1952
קובץ:1952 Plymouth Cranbrook (4794330837).jpg|פלימות' קרנברוק, 2 דלתות, שנת 1952
קובץ:1951 Plymouth Cranbrook (2426271054).jpg|פלימות' קרנברוק, 2 דלתות, שנת 1951


## ראו גם
* קרייזלר
* פלימות' מודל Q
* פלימות' מודל 30U
* פלימות' ניו-פיינר
* פלימות' דה לוקס
* פלימות' פלאזה
* פלימות' ואליאנט
* פלימות' רליאנט
* פלימות' קונקורד

## קישורים חיצוניים

* פלימות' קרנברוק  (3:17 דקות), יו-טיוב
קטגוריה:מכוניות משפחתיות
קטגוריה:מכוניות קופה
קטגוריה:מכוניות קבריולה
קטגוריה:מכוניות סטיישן
קטגוריה:דגמי מכוניות שהושקו ב-1951
קרנברוק
קטגוריה:מכוניות אמריקאיות
אריה צבן

**אריה צבן** (נולד בשנת 1961) הוא פרופסור ישראלי לכימיה, המכהן כנשיא אוניברסיטת בר-אילן מאז שנת 2017.

פרסם מעל 140 מאמרים אקדמיים בכתבי עת מקצועיים ובספרים ורשם 13 פטנטים, שתשעה מהם מיושמים בחברות הזנק. במחקריו נכללת סוללת אלומיניום-אוויר לרכב חשמלי, המאפשרת לגמוא מרחק של 350 ק"מ ומתודלקת במים להכפלת המרחק הזה.

## ביוגרפיה

סיים בהצטיינות קורס טיס מס' 97 בצה"ל (למרות גובהו, 1.96 מ', הנחשב לחריג) ושירת בחיל האוויר כטייס קרב במטוס פנטום.

בוגר אוניברסיטת בר-אילן בכימיה בהצטיינות. בעל תואר דוקטור באלקטרוכימיה בהצטיינות יתרה מאוניברסיטת בר-אילן (1995). לאחר מחקר בתר-דוקטורט במעבדה הלאומית לאנרגיה חלופית בדנוור שבקולורדו בארצות הברית, חזר לבר-אילן כמרצה בכיר והקים בה את המכון לננוטכנולוגיה ולחומרים מתקדמים וניהל אותו במשך שבע שנים. מונה לסגן נשיא האוניברסיטה למחקר ופיתוח, וב-1 באוקטובר 2017 החליף את פרופסור דניאל הרשקוביץ כנשיא האוניברסיטה.

תחומי המחקר שלו הם כימיה ואנרגיה בת קיימא. במעבדתו באוניברסיטת בר-אילן מייצרים תאים פוטו-וולטאיים שיעילותם גבוהה, וחומרים על פי מפרט תכונות (Materials by design).

שותף במספר תוכניות לחינוך לחיסכון באנרגיה ושימוש באנרגיה חלופית בבתי ספר ובמוסדות אקדמיים.

## חיים אישיים
מתגורר בשוהם. נשוי לרחלי ואב לארבעה.

## פרסים, מלגות והוקרה (רשימה חלקית)
* מלגת רוטשילד
* מלגת לוי אשכול
* "המדען הצעיר המצטיין" של האגודה הישראלית לכימיה (2001)
* פרס לנדאו למדעים ולמחקר על מחקר באנרגיה מתחדשת (2008)
* פרס האגודה הישראלית לוואקום - מדע, טכנולוגיה ויישומים (2011)
* פרס החוקר המצטיין של האגודה הישראלית לכימיה (2015)
* פרס קולטהוף מטעם הטכניון על מחקריו בתחומי האלקטרוכימיה, תאים חשמליים, ופיתוח חומרים ליישומי אנרגיה שונים (2016). במסגרת זכייתו צבן הוא אורח הכבוד של הפקולטה לכימיה בטכניון לשנת 2016–2017

## חברויות ציבוריות
* חבר בוועדה הממשלתית למקורות אנרגיה חלופית
* סגן יו"ר של הקונסורציום הישראלי לפתרונות אנרגיה סולארית
* היה חבר ועדה מדעית למיפוי המחקר האקדמי בתחומי טכנולוגיות המקטינות את השימוש בנפט בתחבורה באקדמיה הלאומית הישראלית למדעים

## קישורים חיצוניים

* העמוד של פרופ' אריה צבן, באתר אוניברסיטת בר-אילן
* אתר המעבדה של אריה צבן, באוניברסיטת בר-אילן 
* הפרופיל של פרופ' אריה צבן, באתר לינקדאין 
* פרופ' אריה צבן מציג: בבר-אילן מפיקים חשמל משמש, באתר יוטיוב, 21 בפברואר 2011
* הרצאתו של פרופ' אריה צבן: המחקר המדעי בבר-אילן אל מול העולם, באתר יוטיוב, 16 בנובמבר 2014
* רואים קולות דרך ננוטכנולוגיה, באתר יוטיוב, 25 בנובמבר 2015 
* איך ננוטכנולוגיה משפרת את העולם, באתר יוטיוב, 25 בנובמבר 2015 
* 

## הערות שוליים

קטגוריה:נשיאי אוניברסיטת בר-אילן
קטגוריה:כימאים ישראלים
קטגוריה:חוקרי ננוטכנולוגיה ישראלים
קטגוריה:טייסי חיל האוויר הישראלי
קטגוריה:בעלי תואר דוקטור מאוניברסיטת בר-אילן
קטגוריה:סגל אוניברסיטת בר-אילן: כימיה
קטגוריה:זוכי פרס לנדאו למדעים ולמחקר
קטגוריה:שוהם: אישים
קטגוריה:ישראלים שנולדו ב-1961
ישראל מיכל רבינוביץ

**ישראל מיכל רבינוביץ** (**ימ"ר**; ב' בסיוון ה'תקע"ח, 6 ביוני 1818 - שבת י"ב בסיוון ה'תרנ"ג, 27 במאי 1893) היה מלומד יהודי ליטאי-צרפתי, מראשוני חובבי ציון, ומתרגם התלמוד הבבלי לצרפתית.

## ביוגרפיה
נולד בהורודץ, במחוז קוברין שבפלך גרודנו, לרב משה צבי (נפטר 1862) שהיה דור שני לרבני הורודץ ובמקביל גם רבה של אנטופול. בילדותו נחשב לילד פלא והשתמר רישום שלו כחבר מן המניין באחת מקבוצות הלימוד של בית הכנסת, בכינוי "ילד שעשועים". הוא למד בבריסק דליטא ואחר כך בהורדנה והחל להעביר בעצמו שיעורים בתלמוד באחד מבתי הכנסת. תקופה מסוימת חזר לבית אביו באנטופול ושימש כממלא מקומו בדרשות בבית הכנסת בתקופות היעדרות של האב. בתקופה זו נישא לאישה מבריסק ועבר לגור בעיר, אך הנישואין לא צלחו והזוג נפרד. קיימת סברה לפיה נולד לזוג ילד אותו הותיר ימ"ר בחזקת גרושתו, השמועה הסבירה את הגירושין בכך שימ"ר נתפס להשכלה ומגבלות הנישואין והפרנסה הפריעו את התקדמותו במחקריו ובאורח חייו החדש.

ימ"ר נסע לברודי והצטרף לקבוצת המשכילים בעיר כמו יצחק ארטר וחבריו. במשך שנה וחצי התרועע עם משכילי ברודי כדי לרכוש את השפה הגרמנית, ואז נסע לברסלאו ללמוד לטינית ויוונית מפי פרופ' דניאל חבולסון. באוניברסיטת ברסלאו למד בלשנות אך לא השלים את לימודיו אלו, אף על פי שהוציא בתקופה זו ספר דקדוק עברי, ועבר ללמוד רפואה. עם השלמת לימודיו לאחר שמונה שנים, היגר לצרפת והתמנה ב-1854 כסטאז'ר בבית חולים פריזאי. הוא הגיש תרגום משלו לצרפתית של אחד מכתביו הרפואיים של הרמב"ם, "סמי המוות והרפואות כנגדם", כדיסרטציה שלו.

בשלב זה נטש את עיסוקיו הרבים והתמקד במפעלו הגדול, תרגום התלמוד הבבלי לצרפתית, שנתפסה אז כשפה הבין-לאומית הבולטת, מתוך מטרה להראות את חכמת עם ישראל לאומות העולם. תרגומו, שנדפס על מסכת מכות, סנהדרין, בבא קמא, בבא מציעא ובבא בתרא, אינו רק תרגום מילולי שורה-מול-שורה כמקובל, אלא סיכום שיטתי של כל סוגיה. במקביל פרסם שני ספרים על דיני הנפשות בתלמוד ודיני נזיקין שבתלמוד. כל הספרים הללו נדפסו בשנות ה-70 של המאה ה-19, שלפי עקיבא בן-עזרא (קוסטרומצקי) היו העשור הפורה בחיי רבינוביץ בשדה חכמת ישראל.

[שמאל|ממוזער|500px|משתתפי [ועידת קטוביץ. רבינוביץ יושב שני מימין בשורה הראשונה]] 
רבינוביץ היה פעיל ציוני בפריז, תמך באגודת היהודי הנצחי שקראה להתחדשות יהודית בארץ ישראל, ועמד בראש אגודת "בני ציון" ואחריה "נושאי נס ציונה", שתיהן בפריז. הוא שימש ציר בני ציון לוועידת קטוביץ ונבחר בה לחבר הוועד המרכזי.

במאי 1890 ביקר בעיר הולדתו הורודץ שבה כיהן אז אחיו הרב יהושע יעקב רבינוביץ כרב, על מקומו של אביהם. הוא נשא נאום בגרמנית בשבח התלמוד, והזכיר את דרשתו - חמישים שנה קודם לכן - באותו מקום. בהיותו בוורשה ניסה לארגן הדפסת ספריו בתרגום לרוסית אך הדבר לא יצא אל הפועל.

ימ"ר נפטר לאחר תקופת מחלה, בלונדון שבה גר בשלוש שנותיו האחרונות, ביום שבת י"ב בסיוון ה'תרנ"ג, 27 במאי 1893. הוא נקבר בעיר ביום שני.

## לקריאה נוספת
* עקיבא בן-עזרא (קוסטרומצקי), ד"ר ישראל מיכל רבינוביץ, בתוך: **דמויות**: [אישים ידועים ובלתי ידועים], תל אביב תשל"ח, עמ' 108–114
* ר' ישראל מיכל ראבינאוויץ, נקרולוג, בתוך: לוח אחיאסף לשנת תרנ"ד, עמ' 302–303

## קישורים חיצוניים

* 
* 
* ; ; 
* 

## הערות שוליים

קטגוריה:מתרגמים מעברית
קטגוריה:מתרגמים לצרפתית
קטגוריה:מתרגמים יהודים
קטגוריה:חוקרי תלמוד
קטגוריה:רופאים יהודים צרפתים
קטגוריה:חובבי ציון
קטגוריה:יהודים ליטאים
קטגוריה:יהודים צרפתים
קטגוריה:ילידי 1818
קטגוריה:נפטרים ב-1893
דודג' Aries

ממוזער|300px| דודג' Aries, קופה, שנת 1984

** דודג' Aries** (באנגלית: **Dodge Aries**) היא מכונית משפחתית אשר יוצרה על ידי חטיבת דודג' בקונצרן הרכב קרייזלר האמריקאי בין השנים 1981–1989.

הדגם השתייך לסדרת "Chrysler K platform" של חברת קרייזלר.

יוצרו 978,640 יחידות.

הדגם הכמעט זהה לדגם ה"דודג' Aries" של חברת קרייזלר בין השנים 1981–1989 היה דגם הפלימות' רליאנט. יוצרו 978,640 יחידות מדגם ה-Dodge Aries, לעומת 1,114,618 יחידות מדגם ה"פלימות' רליאנט".

## תצורות
* 4 דלתות - סדאן
* 2 דלתות - קופה
* 5 דלתות - סטיישן

## תמונות

קובץ:Dodge Aries station wagon (4160663936).jpg| דודג' Aries סטיישן
קובץ:'85-'89 Dodge Aries Wagon.jpg| דודג' Aries סטיישן
קובץ:1981 Dodge Aries Cp.jpg| דודג' Aries קופה, שנת 1981
קובץ:85-89 Dodge Aries sedan.jpg| דודג' Aries סדאן
קובץ:Dodge Aries K Sedan.jpg| דודג' Aries סדאן


## ראו גם
* קרייזלר
* דודג'
* פלימות' רליאנט
* דודג' Beauty Winner
* דודג' 330
* דודג' 400
* דודג' 880
* דודג' 600

## קישורים חיצוניים

קטגוריה:מכוניות משפחתיות
קטגוריה:מכוניות קופה
קטגוריה:מכוניות סטיישן
קטגוריה:דגמי מכוניות שהושקו ב-1981
Aries
קטגוריה:מכוניות אמריקאיות
גביע אפריקה לאומות 1976

**[[גביע אפריקה לאומות]] [[1976]]** היה הטורניר העשירי של אליפות אפריקה לאומות, אליפות הכדורגל של אפריקה שמאורגנת על ידי קונפדרציית הכדורגל של אפריקה (CAF). הטורניר נערך בפעם השלישי באתיופיה בין ה־29 בפברואר ל־14 במרץ 1976. בטורניר הגמר השתתפו 8 קבוצות שחולקו לשני בתים של ארבע נבחרות כל אחד. שתי הראשונות בכל בית עלו לבית הגמר. מרוקו סיימה ראשונה בבית הגמר וזכתה באליפות הראשונה בתולדותיה.

## הנבחרות

## שלב הבתים

### בית א'
המשחקים שוחקו באצטדיון אדיס אבבה, אדיס אבבה.

### בית ב'
המשחקים שוחקו באצטדיון דירה דאווה, דירה דאווה.

## שלב הגמר
המשחקים שוחקו באצטדיון אדיס אבבה, אדיס אבבה.

## קישורים חיצוניים
* מידע מאתר RSSSF

1976
קטגוריה:תחרויות כדורגל ב-1976
קטגוריה:אתיופיה: כדורגל
דודג' 116

**דודג' 116**, (באנגלית: **Dodge 116**) היא מכונית משפחתית, אשר יוצרה בתצורות נוספות: קופה, קבריולה, סטיישן, לנדולט וטנדר בין השנים 1923–1925 על ידי חברת "**האחים דודג' אוטומוביל"** אשר בשנת 1928 הפכה לחטיבת דודג' בקונצרן המכוניות האמריקאי קרייזלר.

סך הכול יוצרו 580,108 יחידות.

## היסטוריה

חברת דודג' נוסדה בשנת 1900 על ידי האחים ג'ון פראנסיס דודג' והוראס אלגין דודג' בדטרויט שבמישיגן. בימיה הראשונים יצרה החברה חלקי מנוע ושלדה עבור תעשיית הרכב המתפתחת בעיר, בעיקר עבור החברות אולדסמוביל ופורד. למרות ההצלחה המסחרית שאפו האחים לייצר מכוניות משלהם. שאיפה זו התממשה לראשונה במכונית הראשונה, "דודג' דגם 30" (Dodge Model 30), ששיווקו ב-1915 כמתחרה יוקרתית יותר לדגם פורד מודל T הנפוץ. דגם 30 כלל כמה חידושים לאותה עת - גוף עשוי כולו פלדה, תיבת הילוכים חדשנית, ומערכת חשמל בת 12 וולט. תיבת ההילוכים והמנוע היו טובים מאלה של פורד T
(35 כוחות סוס לעומת 20).
בזכות איכות החלפים שייצרו ומעלותיה של המכונית היא הגיעה למקום שני במכירות הרכב בארצות הברית ב-1916.
באותה שנה השתמש הצבא האמריקני בהצלחה בדגם 30 בפעילותו המבצעית כנגד המהפכן המקסיקני פנצ'ו וייה.
בינואר 1920 הלך לעולמו ג'ון דודג' ובדצמבר אותה שנה נפטר גם הוראס דודג'. אלמנות השניים המשיכו בניהול החברה. דגם 30 שונה קלות ושווק כ"סדרת 116" (Series 116) אולם החברה ירדה למקום החמישי מכירות בארצות הברית ב-1925. באותה שנה מכרו אלמנות המייסדים את החברה ל-קבוצת משקיעים, שהחליטה, בעקבות ירידה נוספת במכירות (מקום שביעי ב-1927) למכור את דודג' ליצרן מכוניות אחר.
בשנת 1928 רכש קונצרן קרייזלר את חברת דודג' ומבחר הדגמים המיוצר ירד ל-13 בשתי קטגוריות (מ-19 דגמים בשלוש קטגוריות).

## תצורות
* סדאן
* קופה
* סטיישן
* קבריולה
* טנדר
* לנדולט

## גלריה

קובץ: Busiest Day of the Year, Greenfield Village (9704785328).jpg | דודג' 116
קובץ:24 dodge panel truck.jpg | דודג' 116 - טנדר
קובץ:Wraping up Saturday (9706267128).jpg | דודג' 116 - מבט לתא הנהג ולוח מחוונים


## ראו גם
* דודג'
* קרייזלר
* דודג' 30–35
* דודג' פאסט פור

## קישורים חיצוניים

* סדרת דודג' 116 (22:51 דקות), יו-טיוב
קטגוריה:מכוניות משפחתיות
קטגוריה:מכוניות קבריולה
קטגוריה:מכוניות סטיישן
קטגוריה:מכוניות לנדולט
קטגוריה:טנדרים
קטגוריה:דגמי מכוניות שהושקו ב-1923
116
קטגוריה:מכוניות אמריקאיות
דודג' 600

ממוזער|300px|דודג' 600, סדאן, 4 דלתות  
** דודג' 600** (באנגלית: **Dodge 600**) היא מכונית משפחתית אשר יוצרה על ידי חטיבת דודג' בקונצרן הרכב האמריקאי קרייזלר בין השנים 1982–1988. הדגם הוצג לראשונה בסוף שנת 1982 כמודל  שנת 1983. 

סך הכול יוצרו 309,590 יחידות.

בשנת 1986, מחירו של "דודג' 600" בגרסת ES Turbo ב-ארצות הברית היה 14,856 דולר.

## תצורות
* 4 דלתות - סדאן
* 2 דלתות - קופה
* 2 דלתות - קבריולה

## תמונות

Dodge600Coupe.jpg| דודג' 600, קופה
1984 Dodge 600 ES Turbo.jpg| דודג' 600, דגם  ES Turbo, קבריולט, שנת 1984
Dodge 600 Convertible, rear right.jpg| דודג' 600, קבריולט
Chrysler Dart -- Rear.jpg| דודג' 600
Digital dash.jpg| דודג' 600 - לוח הבקרה הדיגיטלי


## ראו גם
* קרייזלר
* דודג'
* דודג' Beauty Winner 
* דודג' 330 
* דודג' 400
* דודג' 880
* דודג' Aries

## קישורים חיצוניים

* דודג' 600 ES Turbo (2:44 דקות), יו-טיוב 

קטגוריה:מכוניות משפחתיות
קטגוריה:מכוניות קופה
קטגוריה:מכוניות קבריולה
קטגוריה:דגמי מכוניות שהושקו ב-1982
600
קטגוריה:מכוניות אמריקאיות
דודג' 880

ממוזער|300px|דודג' 880 קבריולה, שנת 1964 
** דודג' 880** (באנגלית: **Dodge 880**) היא מכונית סלון אשר יוצרה על ידי חטיבת דודג' בקונצרן הרכב קרייזלר האמריקאי בין השנים 1962–1965. 

סך הכול יוצרו  101,200 יחידות.

מתוך 23,000 יחידות אשר יוצרו בשנת 1963, 5,600 יחידות יוצרו בתצורת סטיישן.

## תצורות
* 4 דלתות - סדאן
* 2 דלתות - קופה
* 2 דלתות - קבריולה
* 5 דלתות - סטיישן

## תמונות

קובץ:1964 Dodge 880 four door rear & side.jpg| דודג' 880, שנת 1964
קובץ:1964 Dodge 880 four door front.jpg| דודג' 880, שנת 1964
קובץ:1964 Dodge 880 four door rear.jpg| דודג' 880, שנת 1964
קובץ:1963 Dodge 880 station wagon at 2015 Macungie show 2of3.jpg| דודג' 880, סטיישן, שנת 1963
קובץ:1963 Dodge 880 station wagon at 2015 Macungie show 3of3.jpg| דודג' 880, סטיישן, שנת 1963 - מבט לתוך החלק האחורי של הרכב


## ראו גם
* קרייזלר
* דודג'
* דודג' Beauty Winner 
* דודג' 330 
* דודג' 600
* דודג' 400
* דודג' Aries

## קישורים חיצוניים

קטגוריה:מכוניות סלון
קטגוריה:מכוניות קופה
קטגוריה:מכוניות קבריולה
קטגוריה:מכוניות סטיישן
קטגוריה:דגמי מכוניות שהושקו ב-1962
600
קטגוריה:מכוניות אמריקאיות
ישעיה בכר שמואל

ר' **ישעיה בכר שמואל** (23 במאי 1844 – 24 ביוני 1928) היה איש עסקים ואיש ציבור בולגרי-ירושלמי, ממנהלי בית החולים משגב לדך וחבר ועד העדה הספרדית בירושלים.

## קורות חיים
נולד בסופיה שבבולגריה לבייה ולרב שמואל בכר משה. בצעירותו עסק במסחר בעיר מגוריו, ונישא לריינה ירוחם (לאחר שנפטרה, נישא לרחל בן אדו).

כשהחלה המלחמה העות'מאנית-רוסית בחבל הבלקן בשנת 1877 (ה'תרל"ח), היגר לסלוניקי שביוון יחד עם מספר משפחות יהודיות נוספות. לאחר כשנתיים בסלוניקי, עלה לארץ ישראל בשנת 1880 (ה'תר"ם) והשתכן בירושלים בעקבות שכנועים מצד תנועת חיבת ציון.

בשנת 1881 (ה'תרמ"א) הועמד למכירה מטעם רשות ההוצאה לפועל בעיר העתיקה מבנה "חצר הרבי מרדשיקביץ", לאחר שעל בעליו רבצו חובות. מחשש שיימכר לאנשים שאינם יהודים, פנו אנשי כוללות העדה האשכנזית לר' ישעיה, וזה האחרון רכש את הבית לאחר שלא נמצא אף אדם שישלם את הסכום הגבוה שנדרש. עם הזמן שיפץ את המבנה, הוסיף לו חדרים לישיבה ולבית כנסת, והפך אותו למרכז תפילה ולעלייה לרגל בחגים.

בארץ ישראל התפרנס תחילה מנכסיו שהשאיר בסופיה, ובהמשך הקים בירושלים יחד עם אנשי עסקים עולי בולגריה בית חרושת לטבק טורקי שהחזיק מספר שנים, אך נאלץ להיסגר לאחר שנקבע תחום זה כמונופול של השלטונות והוחכר לחברה צרפתית.

לאחר שסגר את בית החרושת עזב את עסקי המסחר והתמסר לפעילות ציבורית לבקשת רבני העדה הספרדית, ובעצת הרב יעקב שאול אלישר הצטרף כחבר בוועד העדה בירושלים.

בפעילותו הציבורית נמנה עם מנהלי בית החולים משגב לדך, חברת שבת אחים ומוסדות חסד נוספים. כן נודע כנדבן שביתו היה פתוח לכל.

בשל מחלה מידבקת שהתפשטה בעיר העתיקה, עבר להתגורר בשכונת מחנה יהודה בשנת 1910 (ה'תר"ע).

הלך לעולמו בירושלים ב-24 ביוני 1928 (ו' בתמוז ה'תרפ"ח).

### משפחתו
בין צאצאיו הבולטים:
* בתו - סולטנה בכר, נישאה לשמואל טאג'יר, ויחד נמנו עם מייסדי תל אביב.
* בתו - מתילדה בכר, נישאה לדוד אבולעפיה.
* נכדתו - ציונה תג'ר.
* נינו - אברהם כ"ץ-עוז.
* בן נינו - אראל מרגלית.

## קישורים חיצוניים
* 
* 
* בית הכנסת בית שלמה, באתר נחלאות עם רפי כפיר

## הערות שוליים

קטגוריה:אנשי ועד העדה הספרדית בירושלים
קטגוריה:ירושלים: אישים
קטגוריה:תעשיינים ביישוב
קטגוריה:נדבנים ביישוב
קטגוריה:אנשי עסקים ביישוב
קטגוריה:אנשי עסקים יהודים בולגרים
קטגוריה:אנשי עליות קדומות לארץ ישראל
קטגוריה:אנשי ועד העדה הספרדית בישראל
קטגוריה:סגל משגב לדך
קטגוריה:יהודים הקבורים בהר הזיתים: חלקת הספרדים
קטגוריה:עולים לארץ ישראל בשנים 1800–1881
קטגוריה:ארץ-ישראלים שנולדו ב-1844
קטגוריה:ארץ-ישראלים שנפטרו ב-1928
אינה קראבצקי

**אינה קראבצקי** (נולדה ב-23 בפברואר 1979) היא שפית ומגישת טלוויזיה ישראלית. התפרסמה לראשונה כאשר זכתה בעונתה הראשונה של תוכנית המציאות "מאסטר שף".

## ביוגרפיה
קראבצקי נולדה באוקראינה ובשנת 1990 בגיל 11 עלתה יחד עם משפחתה לישראל.

בשנת 2010 השתתפה בעונתה הראשונה של תוכנית המציאות מאסטר שף ששודרה בערוץ 2 וזכתה בה במקום הראשון. לאחר זכייתה בתוכנית עסקה בתחום המסעדנות בארץ.

קראבצקי משתתפת ומגישה תוכניות בישול בטלוויזיה, בין היתר השתתפה והגישה את התוכניות: "אוכל טוב" בערוץ 2, "גורמה בפיתה" יחד עם איציק כהן, "7 מנות לשבעה ימים" ששודרה אף היא בערוץ 2 ואת תוכנית הבישול "טעמים ירוקים" המשודרת בערוץ הראשון ובערוץ כאן 11.

## קישורים חיצוניים
* 

## הערות שוליים

קטגוריה:שפיות ישראליות
קטגוריה:מנחות טלוויזיה ישראליות
קטגוריה:זוכי מאסטר שף (ישראל)
קטגוריה:ישראליות ילידות אוקראינה
קטגוריה:ישראלים ילידי אוקראינה
קטגוריה:בוגרות גימנסיה הרצליה
קטגוריה:בוגרי גימנסיה הרצליה
קטגוריה:ישראליות שנולדו ב-1979
קטגוריה:ישראלים שנולדו ב-1979
דודג' 330

** דודג' 330** (באנגלית: **Dodge 330**) היא מכונית סלון אשר יוצרה על ידי חטיבת דודג' בקונצרן הרכב האמריקאי קרייזלר בין השנים 1962–1964. 

הדגם התבסס על פלטפורמת "Chrysler B platform" של קונצרן קרייזלר.

## תצורות
* 4 דלתות - סדאן
* 2 דלתות - קופה

## תמונות

קובץ:1963 Dodge 330 2dr hard top (4368983593).jpg| דודג' 330 קופה, שנת 1963
קובץ:1963 Dodge 330 2dr hard top (4369732180).jpg| דודג' 330 קופה, שנת 1963


## ראו גם
* קרייזלר
* דודג'
* דודג' Beauty Winner 
* דודג' 880 
* דודג' 600
* דודג' Aries
* דודג' פולרה

## לקריאה נוספת
* דודג' 330 (oldride.com/library/dodge 330)

## קישורים חיצוניים

קטגוריה:מכוניות סלון
קטגוריה:מכוניות קופה
קטגוריה:דגמי מכוניות שהושקו ב-1962
330
קטגוריה:מכוניות אמריקאיות
מנזר גאנדזסאר

**מנזר גאנדזסאר** (בארמנית: **Գանձասարի վանք**) הוא מנזר ארמני ממוקם ברובע מארטקרט בנגורנו קרבאך. "גאנדזסאר" פירושו "הר האוצר" או "אוצר הגבעה" בארמנית. המנזר מחזיק שרידים אשר לפי האמונה השתייכו ליוחנן המטביל ואביו זכריה הכהן.

עד מלחמת נגורנו קרבאך השלישית וכיבוש נגורנו קרבאך, גאנדזסאר היה מקום מושבו של הארכיבישוף של ארצאך  הממונה על ידי כס האם הקדושה אצ'מיאדזין  של הכנסייה האפוסטולית הארמנית.

## היסטוריה וארכיטקטורה
מנזר גאנדזסאר הוזכר לראשונה במאה העשירית. בניית קתדרלת גאנדזסאר של יוחנן המטביל החלה בשנת 1216, תחת חסותו של חסן-ג'לאליאן דאוולה , הנסיך הארמני של קאצ'ן . הבנייה הושלמה בשנת 1238 אך נחנכה רק ב-22 ביולי 1240.

במאה ה-14, לאחר נפילת הממלכה הארמנית קיליקיה וירדת יכולת ההשפעה של הכס הקדוש שלה, הוקם מחדש הקתוליקוסיה באצ'מיאדזין אשר צמח באארצאך. מנזר גאנדזסאר הפך למטה של הקתוליקוסיה של אר'וואנק, הידועה גם בשם הכס הקדוש של גאנדזסאר. הקמתה היא תוצאה של חיפוש בישופי עתיק אחר אוטונומיה כנסייתית, כדי לפצות על חוסר השליטה והתקשורת מתוך המושב המרכזי. כמו כן, הקמת הקתוליקוסיה הייתה חלק משימוש מהאסטרטגיה המקומית בארמניה, אשר נשלטה על ידי שלטון אסלאמי זר, כדי לשמר בקרב העם מראית עין של סמכות דתית. במאה ה-16 הוא נכפף לקתוליקוס אשר לעיתים קרובות היו בני שושלת חסן-ג'לאליאן דאוולה.

מתחם הקתדרלה מוגן על ידי חומות גבוהות. בחלק עליו מונחת הכיפה, ישנם תבליטים המתארים את הצליבה, את אדם וחווה ושני מיינסטרים המחזיקים דגם של הכנסייה מעל לראשיהם, כמנחה לאלוהים. התבליטים הושוו לגילופים המשוכללים באגטמר  וכמה היסטוריונים לאמנות רואים במנזר את אחת מיצירות המופת של האדריכלות הארמנית.

## קישורים חיצוניים

* 

קטגוריה:הכנסייה האפוסטולית הארמנית: מנזרים
קטגוריה:נגורנו קרבאך
דודג' ביוטי ווינר

**דודג' ביוטי ווינר** (באנגלית: **Dodge Beauty Winner**) היא מכונית משפחתית אשר יוצרה על ידי חטיבת דודג' בקונצרן הרכב האמריקאי קרייזלר בין השנים 1935–1936.

פירוש "Beauty Winner" בעברית: "זוכת היופי".

## תצורות
* 4 דלתות - סדאן
* 2 דלתות - קופה
* 2 דלתות - קבריולה

## תמונות

קובץ:Dodge Series D-2 Six Touring Sedan 1936.jpg| דודג' Beauty Winner, שנת 1936
קובץ:Dodge 4-Door Touring Sedan 1936.jpg| דודג' Beauty Winner, סדאן, 4 דלתות, שנת 1936


## קישורים חיצוניים

קטגוריה:מכוניות משפחתיות
קטגוריה:מכוניות קופה
קטגוריה:מכוניות קבריולה
קטגוריה:דגמי מכוניות שהושקו ב-1935
ביוטי וינר
קטגוריה:מכוניות אמריקאיות
גביע אפריקה לאומות 1978

**[[גביע אפריקה לאומות]] [[1978]]** היה הטורניר האחד עשר של אליפות אפריקה לאומות, אליפות הכדורגל של אפריקה שמאורגנת על ידי קונפדרציית הכדורגל של אפריקה (CAF). הטורניר נערך בגאנה בין ה־5 ל-16 במרץ 1978. בטורניר הגמר השתתפו 8 קבוצות שחולקו לשני בתים של ארבע נבחרות כל אחד. שתי הראשונות בכל בית עלו לחצי הגמר. גאנה זכתה באליפות השלישית בתולדותיה לאחר שנצחה במשחק הגמר אוגנדה 2–0.

## הנבחרות

נבחרת חוף השנהב העפילה לטורניר אולם בעקבות שיתוף של שחקן שלא לפי התקנון במשחק השני של הסיבוב השני במוקדמות נגד מאלי היא הושאתה מהאליפות. מאלי, שהפסידה לחוף השנהב בסיבוב השני, גם הושהתה בעקבות פגיעת שוטרים ואנשי אבטחה במשחק הראשון בין השתיים. בעקבות זאת נבחרת וולטה עילית, שהפסידה לחוף השנהב בסיבוב המוקדמות הראשון זומנה להחליף את חוף השנהב.

## שלב הבתים
### בית א'
המשחקים שוחקו באקרה.

### בית ב'
המשחקים שוחקו באצטדיון בבה יארה, קומאסי.

## שלבי הנוק-אאוט

המשחק על המקום השלישי פוצץ בדקה ה-42 כאשר נבחרת תוניסיה החליטה לרדת מהמגרש כמחאה על השיפוט. בעקבות זאת נפסק לניגריה ניצחון 2–0 ותוניסיה הושהתה למשך שנתיים.

## קישורים חיצוניים
* מידע מאתר RSSSF

1978
קטגוריה:תחרויות כדורגל ב-1978

קטגוריה:תחרויות כדורגל בגאנה